কুখ্যাত দুষ্কৃতীর পরিকল্পনা ভেস্তে দিল এয়ারপোর্ট থানার পুলিশ

কলকাতা: এলাকায় অপরাধমূলক কার্যকলাপ করার উদ্দেশ্যে ঘোরাফেরা করছিল কুখ্যাত দুষ্কৃতি সুদীপ্ত দে ওরফে কানাই। উত্তর ২৪ পরগনার হাবড়ার (Habra) বাসিন্দা কানাইয়ের বিরুদ্ধে একাধিক অভিযোগ রয়েছে থানায়। এয়ারপোর্ট থানাতেও (Airport Police Station) তাঁর বিরুদ্ধে অভিযোগ রয়েছে। গতকাল বৃহস্পতিবার রাতে গোপন সূত্রের ভিত্তিতে, এয়ারপোর্ট থানার পুলিশ (Airport Police Station) গঙ্গানগর (Ganganagar) এলাকা থেকে কানাইকে আগ্নেয়াস্ত্র সহ গ্রেফতার করে।

পুলিশ সূত্রে জানা গিয়েছে, অপরাধমূলক কার্যকলাপ করার উদ্দেশ্যেই এলাকায় ঘোরাফেরা করছিল কানাই। সূত্র মারফত সেই খবর পেয়েই তাকে গঙ্গানগর (Ganganagar) এলাকা থেকে গ্রেফতার করা হয়েছে। তার কাছ থেকে একটি ওয়ান শাটার আগ্নেয়াস্ত্র ও দুই রাউণ্ড কার্তুজ বাজেয়াপ্ত করা হয়েছে।

আরও পড়ুন: পায়ে হেঁটেই প্রচার সারলেন কালীগঞ্জের বিজেপি প্রার্থী আশীষ ঘোষ

ধৃতকে আজ শুক্রবার ব্যারাকপুর আদালতে (Barrackpore Court) তোলা হবে পুলিশ হেফাজতের আবেদন জানিয়ে। তাকে হেফাজতে নিয়ে আরও জিজ্ঞাসাবাদ চালাবে পুলিশ।

দেখুন অন্য খবর